અરે ભાઈ કે અરે બહેન, અફસોસ શેનો કરે છે? એક વખત રિજેક્ટ થઈ, પણ તેં પ્રેમ તો કર્યો કે નહીં? તારા પ્રેમીએ તને ક્ષણિક પ્રેમ કરીને ભલે છોડી દીધી. કદી જ તારાથી કોઈ મોહિત ન થયું હોય એ સ્થિતિ સારી નથી. શરમજનક છે. કોઈક તો આપણા રોમૅન્સમાં પડવું જ જોઈએને? અંગ્રેજીમાં પ્રેમ કરવા આવનારને કોર્ટશિપ કરનારો કહે છે. એક વાત લખી લો કે કોઈ સ્ત્રી તમને છેતરતી નથી. તમે જે ખોટી રીતે માની લીધું કે ફલાણી છોકરી તમારાથી આકર્ષાઈ છે એ આકર્ષણ કે ઇન્સ્ટન્ટ રોમૅન્સ પશ્ચિમની રીત છે. ભારતની રીત બહુ સંયમિત છે. સ્ત્રી રોમૅન્સ બાબતમાં કે પ્રેમની બાબતમાં બહુ ધીમાં ડગલાં ભરે છે.